கேள்வி: தாரா (கன்னட நடிகை) - தொழில் பற்றி நீங்கள் என்ன அறிந்துள்ளீர்கள்?
பதில்: படிமம்:Tara_(Kannada_actress).jpg'' வென்றது]] 1984 ஆம் ஆண்டில் பிரபல இயக்குநரும் நடிகருமான மணிவண்ணன் இயக்கிய "இங்கேயும் ஒரு கங்கை" என்ற தமிழ் படத்தின் மூலம் தமிழில் அறிமுகமானார். இதில் முரளி (தமிழ் நடிகர்) முக்கியக் கதாபாத்திரத்தில் நடித்திருந்தார். இதைத் தொடர்ந்து, 1985ஆம் ஆண்டில் தனது முதல் கன்னடத் திரைப்படமான ''துளசிதளத்தில்'' நடித்தார். இருப்பினும், 1986ஆம் ஆண்டில் ராஜ்குமார் நடித்த ''குரி'' மூலம் தனது தொழில் வாழ்க்கையின் பெரிய வெற்றியைப் பெற்றார். அதன்பிறகு இவர் பல திரைப்படங்களில் ஒரு முன்னணி வேடத்தில் துணை நடிகையாக நடித்துள்ளார். கிரீஷ் கர்னாட் ''கனூரு ஹெக்கதிதி'' படத்தில் இவரது நடிப்பு இவருக்கு பரவலான அங்கீகாரத்தைக் கொடுத்தது. அறிமுக இயக்குநர் அஸ்ரர் அபித் இயக்கிய கன்னடத் திரைப்படமான ''கிரமா'' (1991) படத்திற்காக சிறந்த நடிகையாக தனது முதல் விருதைப் பெற்றார். 1980களின் பிற்பகுதியில், மணிரத்னம் தமிழ் படங்களான நாயகன் (திரைப்படம்), அக்னி நட்சத்திரம் (திரைப்படம்) ஆகிய படங்களில் துணை நடிகையாக தோன்றினார். தாரா 1980கள் மற்றும் 1990களில் ராஜ்குமார், சங்கர் நாக், விஷ்ணுவர்தன் (நடிகர்), அம்பரீசன், அனந்த் நாக், வீ. ரவிச்சந்திரன், சசி குமார், டைகர் பிரபாகர், சிவ ராஜ்குமார், ராகவேந்திரா ராஜ்குமார், முரளி (தமிழ் நடிகர்), கார்த்திக் (தமிழ் நடிகர்), சுனில், தேவராஜ் போன்ற அனைத்து முன்னணி ஆண் நடிகர்களுடன் பணியாற்றியுள்ளார். ''கனூரு ஹெக்கதிதி'' திரைப்படத்திற்காக தனது இரண்டாவது "சிறந்த நடிகை" மாநில விருதையும், ''முஞ்சநேய மஞ்சு'' படத்திற்கான "சிறந்த துணை நடிகை" விருதையும் பெற்றார். 2005 ஆம் ஆண்டில், கிரிஷ் காசரவள்ளியின் இயக்கத்தில் ''ஹசினா'' திரைப்படத்தில் நடித்ததற்காக இவருக்கு இந்திய அரசாங்கத்திடம் இருந்து தேசிய திரைப்பட விருதுகள், இந்தியா கிடைத்தது. அதைத் தொடர்ந்து, கன்னடம் திரைப்படமான ''டெட்லி சோமாவில்'' இவரது பாத்திரம் பாராட்டப்பட்டது. பின்னர் ''குப்பி (திரைப்படம்)'' திரைப்படத்தில் மற்றொரு திருப்புமுனை ஏற்பட்டது. 2007ஆம் ஆண்டில், தனது மூன்றாவது சிறந்த நடிகைக்கான விருதைப் பெற்றார். நடிப்பு தவிர, கிரிஷ் காசரவள்ளி இயக்கிய ''ஹசினாவை இ''வர் தயாரித்தார். மேலும் படங்களையும் இயக்கும் எண்ணத்தை இவர் அறிவித்துள்ளார்.
கேள்வி: தாரா (கன்னட நடிகை) - தனிப்பட்ட வாழ்க்கை குறித்து விரிவாக சொல்லுங்கள்.
பதில்: தாரா 2005 இல் ஒளிப்பதிவாளர் எச். சி வேணுகோபாலை மணந்தார். இவர்களுக்கு ஒரு மகன் இருக்கிறார். படிமம்:The Director Girish Kasaravalli and the National Award Winner Actress of film ‘Hasina’, Tara at a Press Conference during the ongoing 36th International Film Festival of India – 2005 in Panaji, Goa on December 3, 2005.jpg ( 2005 ) செய்தியாளர் சந்திப்பில் தாரா (இடது) மற்றும் கிரிஷ் காசரவள்ளி (வலது)]]